Laser
Laser (-eris, n., nom. pl. -era; aliquando -er, -eri, m., vel indecl., n.), vel instrumentum lasericum, est apparatus qui lucem cohaerentem(d) (radium lasericum) per emissionem stimulatam radiationis electromagneticae generat. Vocabulum Anglicum laser est acronymum pro light amplification by stimulated emission of radiation. Lasera ab aliis luminibus eo differunt, quod lucem cohaerentem emittunt. Prima lasera a Carolo Townes et Arthuro Leonardo Schawlow excogitata atque a Theodoro Maiman anno 1960 constructa sunt. Hodie in lectris discorum opticorum, impressoriis, instrumentis chirurgicis, multisque instrumentis aliis adhibentur.